Source: http://www.zurnal24.si/sodisce-eu-izbris-podrejencev-ne-krsi-prava-clanek-274613
Timestamp: 2017-05-26 13:08:14+00:00
Document Index: 96605

Matched Legal Cases: ['Sodišče ', 'Sodišče ', 'Sodišče ', 'Sodišče ', 'sodišče ', 'Sodišče ']

Sodišče EU: Izbris podrejencev ne krši prava - zurnal24
Petek, 26. maj 2017, 15:07
Odločitev 2 komentarja
Sodišče EU: Izbris podrejencev ne krši prava Sodišče EU je odločilo, da porazdelitev bremen med delničarji in podrejenimi upniki za odobritev državne pomoči bankam ne krši prava EU, a mnenje Evropske komisije za državo ni bilo obvezujoče. Končno odločitev bo tako moralo sprejeti ustavno sodišče. B. E. /
Ljubljana 19. 7. 2016, 10:30
/ Osveženo: 19. 7. 2016, 15:10
Sodišče EU ob tem dodaja, da je "sporočilo o bančništvu treba razlagati tako, da ukrepi pretvorbe ali odpisa hibridnega kapitala in podrejenih dolžniških instrumentov, kakor so določeni v točki 44 tega sporočila, ne smejo presegati tega, kar je nujno za odpravo kapitalskega primanjkljaja zadevne banke." Bančni izbris je bil po mnenju Sodišča EU zakonit, ostaja le vprašanje, ali se je bančni izbris zgodil v preveliki meri. Na podlagi mnenja sodišča EU bo slovensko ustavno sodišče predvidoma jeseni nadaljevalo razsojanje o ustavnosti izbrisa delnic in obveznic. Odvetnik Vseslovenskega združenja malih delničarjev Miha Kunič pa je za STA povedal, da je prav odločitev, da mnenje komisije ni zavezujoče, še dodaten argument, da je treba določila zakona o bančništvu šteti za neustavna.
Takrat je vlado vodila Alenka Bratušek, ki v razsodbi vidi potrditev svojih odločitev, ki so sledile Evropski komisiji. Danes je Alenka Bratušek navedla, da je bila sanacija bank potrebna. "Pri vsem tem, smo zasledovali en sam cilj, to je da bankam pomagamo s čim manj javnega davkoplačevalskega denarja in narediti smo točno tako."
Oškodovanih več kot sto tisoč posameznikov
Po ocenah Društva Malih delničarjev Slovenije je bilo zaradi razlastitve in posegov v delnice in obveznice slovenskih bank konec leta 2013 v vseh bankah neposredno oškodovanih 100.000 državljank in državljanov Republike Slovenije, posredno (preko pokojninskih družb) pa je bilo oškodovanih še dodatnih 500.000 državljanov.
bančni izbris Vsebine, ki bi vas morda zanimale
Odločitev je padla 1
Ustavno sodišče: Izbris je bil ustaven, neustavno le sodno varstvo Sodišče EU
Če niste mogli izrabiti dopusta, vam ga mora delodajalec kljub odpovedi plačati! Kartelno dogovarjanje